**«Жаңартылған білім беру**

**мазмұнын пилоттық енгізу туралы»**

**Қазақстан Республикасы**

**Білім және ғылым министрінің**

**2014 жылғы 6 қарашадағы**

**№ 455 бұйрығына толықтырулар енгізу туралы**

«Құқықтық актілер туралы» 2016 жылғы 6 сәуірдегі Қазақстан Республикасы Заңының [65-бабының](http://adilet.zan.kz/kaz/docs/Z980000213_#z319) 3-тармағына сәйкес **БҰЙЫРАМЫН**:

1. «Жаңартылған білім беру мазмұнын пилоттық енгізу туралы» Қазақстан Республикасы Білім және ғылым министрінің 2014 жылғы 6 қарашадағы № 455 бұйрығына мынадай толықтырулар енгізілсін:

мынадай мазмұндағы 1-1-тармақпен толықтырылсын:

«1-1. Қоса беріліп отырған:

1) 3-қосымшаға сәйкес негізгі орта және жалпы орта білім берудің оқу бағдарламаларын, оқулықтары мен оқу-әдістемелік кешендерін апробациядан өткізу үшін пилоттық мектептердің тізімі;

2) 4-қосымшаға сәйкес «Биология», «Химия», «Физика» және «Информатика» пәндерін ағылшын тілінде оқытуды жүргізетін пилоттық мектептердің тізімі;

3) 5-қосымшаға сәйкес 8 және 10 сыныптарға арналған ағылшын тіліндегі «Биология», «Химия», «Физика» және «Информатика» пәндерінің оқулықтары мен оқу-әдістемелік кешендерін апробациядан өткізу үшін пилоттық мектептердің тізімі;

4) 6-қосымшаға сәйкес 10-11 сыныптарға арналған «Кәсіпкерлік және бизнес негіздері» пәнінің оқу бағдарламасын, оқулықтары мен оқу-әдістемелік кешендерін апробациядан өткізу үшін пилоттық мектептердің тізімі;

5) 7-қосымшаға сәйкес 10-11 сыныптарға арналған «Алғашқы әскери және технологиялық даярлық» пәнінің оқу бағдарламасын, оқулықтары мен оқу-әдістемелік кешендерін апробациядан өткізу үшін пилоттық мектептердің тізімі;

6) 8-қосымшаға сәйкес оқу бағдарламаларын, оқулықтар мен оқу-әдістемелік кешендерді апробациядан өткізуді әдістемелік сүйемелдеуді ұйымдастыру жөніндегі жол картасы;

7) 9-қосымшаға сәйкес «Биология», «Химия», «Физика» және «Информатика» пәндерін ағылшын тілінде оқыту элементтерін енгізуді бастайтын пилоттық мектептердің тізімібекітілсін.»;

осы бұйрыққа 1, 2, 3, 4, 5, 6 және 7-қосымшаларға сәйкес 3, 4, 5, 6, 7, 8 және 9-қосымшалармен толықтырылсын.

2. Қазақстан Республикасы Білім және ғылым министрлігінің Мектепке дейінгі және орта білім департаменті (Ш.Т. Каринова) осы бұйрықты облыстардың, Астана және Алматы қалаларының білім басқармаларының назарына жеткізсін.

3. Ы. Алтынсарин атындағы Ұлттық білім академиясы (Ж.Ж. Жылбаев), «Оқулық» республикалық ғылыми-практикалық орталығы (Б.С. Каримова), «Назарбаев Зияткерлік мектептері» (К.Н. Шамшидинова) (келісім бойынша) пилоттық мектептерді әдіснамалық және әдістемелік сүйемелдеуді қамтамасыз етсін және апробация процесіне мониторинг жүргізсін.

4. Осы бұйрықтың орындалуын бақылау жетекшілік ететін Қазақстан Республикасының Білім және ғылым вице-министріне жүктелсін.

5. Осы бұйрық қол қойылған күнінен бастап күшіне енеді.

**Министр Е. Сағадиев**